CELEX: C2005/330/21
Language: fi
Date: 2005-12-24 00:00:00
Title: Asia C-390/05: Euroopan yhteisöjen komission  27.10.2005  Helleenien tasavaltaa vastaan nostama kanne

24.12.2005   
            
            
               FI
            
            
               Euroopan unionin virallinen lehti
            
            
               C 330/11
            
         Euroopan yhteisöjen komission 27.10.2005 Helleenien tasavaltaa vastaan nostama kanne
   (Asia C-390/05)
   (2005/C 330/21)
   Oikeudenkäyntikieli: kreikka
   Euroopan yhteisöjen komissio on nostanut 27.10.2005 Euroopan yhteisöjen tuomioistuimessa kanteen Helleenien tasavaltaa vastaan. Kantajan asiamiehinä ovat oikeudellinen neuvonantaja U. Wölker ja oikeudellisen yksikön virkamies M. Konstantinidis.
   Kantaja vaatii, että yhteisöjen tuomioistuin
   
               1)
            
            
               toteaa, että Helleenien tasavalta ei ole noudattanut otsonikerrosta heikentävistä aineista 29 päivänä kesäkuuta 2000 annetun Euroopan parlamentin ja neuvoston asetuksen (EY) N:o 2037/2000 (1) 16 artiklan 5 ja 6 kohdan eikä 17 artiklan 1 kohdan mukaisia velvoitteitaan.
            
         
               2)
            
            
               velvoittaa Helleenien tasavaltaa korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja katsoo, että Helleenien tasavalta ei ole noudattanut otsonikerrosta heikentävistä aineista 29 päivänä kesäkuuta 2000 annetun Euroopan parlamentin ja neuvoston asetuksen (EY) N:o 2037/2000 16 artiklan 5 kohdan mukaisia velvoitteitaan, koska se ei ole toteuttanut sen henkilökunnan, jonka on varmistettava valvottavien aineiden, jotka heikentävät otsonikerrosta, talteenotto, kierrätys, regenerointi ja hävitys, vähimmäispätevyysvaatimusten määräämisen edellyttämiä toimia.
   Kantaja katsoo myös, että Helleenien tasavalta ei ole noudattanut kyseisen asetuksen 16 artiklan 6 kohdan mukaisia velvoitteitaan, koska Helleenien tasavalta ei ole ilmoittanut kyseisen säännöksen mukaisesti komissiolle, mitä järjestelmiä on otettu käyttöön käytettyjen valvottavien aineiden talteenottoa varten ja kuinka suuria määriä näitä aineita on otettu talteen, kierrätetty, regeneroitu tai hävitetty.
   Lopuksi kantaja esittää Helleenien tasavallan rikkoneen kyseisen asetuksen 17 artiklan 1 kohtaa, koska Helleenien tasavalta ei ole alueellaan toteuttanut kyseisen säännöksen mukaisesti kaikkia niitä toimenpiteitä, jotka ovat tarpeen sen varmistamiseksi, että kyseisen valtion alueella kiinteät laitteet, jotka sisältävät enemmän kuin kolme kiloa jäähdytysnestettä, tarkistetaan vuotojen varalta vuosittain.
   
      (1)  EYVL L 244, 29.9.2000, s. 1.